Andecha Astur presenta una propuesta pa un Turismu Caltenible, qu’inclúi la regulación d’una Ecotasa y la definición d¡un nueu modelu turísticu
#000000
Ca vegá se conocen más protestes de Cases Conceyu que recueyen el maltar de la vecindá col turismu d’anguañu. Y ca vegá la esquierda española tien menos marxe pa disimular qu’esti modelu turísticu ye un problema p’Asturies.
#000001
Poro, Andecha Astur torna presentar nes Cases Conceyu la so propuesta pa una Llei de Turismu Caltenible. Ye’l momentu en que los partíos que gobiernen los conceyos y los partíos que dicen defender una esquierda más allá del PSOE puen aprofitar p’aperiar una solución p’Asturies. Aprebar ente toos una llei que regule un nueu modelu turísticu sedría una bona forma de trabayar xuntos pol futuru d’Asturies.
#000002
La Llei d’Areces: venti años de ruina
#000003
Nos tiempos más corrutos d’Asturies, el PSOE d’Areces llantómos (2001), colos sos únicos votos, la Llei de Turismu que lleva en vigor dende entós. El PSOE, enfotáu sólo en facer caxa y non nel futuru d’Asturies, apostó pol turismu de mases énte’l turismu de calidá, renunció entós a la ecotasa turística, ñegóse a considerar la prioridá del turismu cultural, rióse de la necesidá d’un turismu respetuosu cola identidá y les tradiciones d’Asturies, inoró la figura de los guíes rurales llocales, punxo abondes torgues a la declaración de “fastera turística saturá”, etc.
#000004
Más de venti años con una llei enquivocá y ruina. Una llei que dende una imax d’Asturies comu “paraísu” onde too val, allimentando un modelu turísticu masificáu, descontroláu, estacionalizáu. Esti modelu sólo xenera beneficios inmediatos a les grandes empreses turístiques y al pior de los modelos d’hostelería, porque, per otru llau, daña bultablemente los sirvicios públicos básicos que les Cases Conceyu ufren a la ciudadanía, la calidá de vida, el modelu convivencia, la sostenibilidá y el respetu a la nuesa identidá que les asturianes y asturianos deseyamos pal nuesu país.
#000005
Nestos venti años ¿qué ufrieron los partíos de la oposición? Podemos sólo pidió un camudu na llei: regular la figura’l guía rural llocal y fízolo en 2016. Izquierda Unida enquivócase agora al pidir una ecotasa parcial, ensin poner enriba la mesa un modelu turísticu estremáu. El PP esgañítase na defensa’l turismu mases que beneficia a les grandes empreses. Foro y Ciudadanos nun gutien. Y Vox góñase del respetu a la identidá asturiana, mentantu sólo fae propuestes pal turismu español.
#000006
¿Y el PSOE? Pos el PSOE d’Adrián Barbón entá tuvo la desfachatez de presentase a les caberes elleiciones asturianes col programa entituláu “400 midíes pa la meyor Asturies”. Mui pocos d’esos compromisos elleutorales se referíen al turismu, pero esti Gobiernu d’Adrián Barbón incumplió la mayoría y los más importantes: revisión de la Llei de Turismu, entamu d’un sirviciu d’anovación turístico, aprebación una Llei Integral de Presones mayores que recueya los sos drechos y necesidaes en materia d’arruelu y turismu, etc.
#000007
Sólo’l nacionalismu asturianu d’esquierdes, sólo Andecha Astur, lleva años dando la importancia que tien al turismu, pa que dexe de ser ún de los problemes d’Asturies y se convierta nesa fonte de trabayu dignu y arguyu xustificáu que pue ser.
#000009
L’alternativa que defendemos sofítase nuna nuea llexisllación, una Llei de Turismu Caltenible n’Asturies, qu’inclúi l’aplicación d’una ecotasa y la definición d’un nueu modelu turísticu, que permitiría meyorar enforma les condiciones de vida de los habitantes de los conceyos más afeutaos pola actividá turística y, en xeneral, de toa Asturies, respetando al tiempu la nuesa identidá.
#000010
Darréu pues consultar la propuesta d’Andecha Astur.
#000011
La presencia de turistes n’Asturies demientres los branos de los caberos años, prevoca masificación y consecuencies desestabilizaores graves en materia de respetu a los usos y costumes de la población llocal, de disposición y calidá suficiente de los sirvicios municipales básicos, de calidá de vida de la población asturiano, de precariedá llaboral, d’equillibriu mediuambiental, de caltenimientu los recursos ñaturales de los conceyos, etc. Too ello fae mester qu’Asturies cunte con un nueu marcu normativu en materia de regulación turístico.
#000012
Les asturianes y asturianos queremos vivir, trabayar y esfrutar n’Asturies d’un mou caltenible y equillibráu. De forma que’l futuru los nuesos conceyos y d’Asturies toa nun pasa por un modelu d’esplotación turístico que mos condergue a ser un gran parque temáticu ñatural. Necesitamos poder vivir nos nuesos conceyos acordies los nueses posibilidaes, recursos y deseyos; pa ello necesitamos qu’Asturies desendolque un modelu de turismu caltenible, de calidá, complementariu col nuesu mou de vida y col restu les actividaes económiques, non masificáu, con condiciones sociosanitaries segures, y tamién respeutosu cola ñatura, la cultura y la identidá asturiana.
#000013
La norma superior de regulación de l’actividá turística n’Asturies ye la Llei 7/2001, de 22 de xunu, de Turismu (BOPA núm. 156, de 6 de xunetu de 2001; BOE núm. 203, de 24 d’agostu de 2001; con cabera actualización del 25 d’avientu de 2010). Ventidós años dempués de la so redaición, la rialidá del seutor evolucionó de manera tala que la llei convirtióse nun preséu poco útil en munchos aspeutos y les circustancies d’anguañu desixen una actualización afayaíza del testu.
#000014
Poro, convién a la ciudadanía asturiana que’l Gobiernu asturianu asuma la importancia d’una reforma urxente de la Llei 7/2001, de 22 de xunu, de Turismu.
#000015
L’actualización que resulta necesaria entama pol conceutu mesmu del turismu que deseyamos p’Asturies, y que debería espeyase yá nel títulu de la nuea norma: Llei del Turismu Caltenible.
#000016
Una nuea norma que debería incluyir:
#000017
La regulación d’un impuestu del turismu caltenible, o ecotasa, que s’aplique nes estancies turístiques p’atender con él los gastos públicos que xenera l’actividá d’esti seutor y que repercuta nes arques públiques del gobiernu asturianu y de los conceyos d’Asturies, comu se fae yá en munchos países europeos y en dellos territorios nel Estáu español.
El compromisu de dedicar los fondos recaudaos cola ecotasa a recuperar, rehabilitar y revalorizar espacios emblemáticos d’especial valor ambiental, hestóricu o cultural, a financiar actividaes rellacionaes cola diversificación del modelu económicu, a proyeutos de recuperanza del paisax agrariu, a proyeutos de formación, I+D+i y a proyeutos de transición enerxética.
#000018
Y que debería tener, ente otros, los siguientes oxetivos:
#000019
Andecha Astur coles trabayaores del SAD
#000021
Facer sindicalismu nun ye delitu
#000022
Deja una respuesta Cancelar la respuesta
#000024
Tu dirección de correo electrónico no será publicada. Los campos obligatorios están marcados con *
#000025
Guarda mi nombre, correo electrónico y web en este navegador para la próxima vez que comente.
#000026
Barbón desprecia a los guerrilleros asturianos
#000027
Andecha Astur lleva a Fiscalia por delitu d’odiu a la conceyala de VOX
#000029
Propuestes escontra la precariedá pal futuro D'Asturies
#000031